

PROJEKTNI ZADATAK

**2024\_Dizala**

PROJEKT

Ev. br. nabave: 43/2024/JN

Izrada projektne dokumentacije zamjene dizala

POSLOVNI KORISNIK

Glavno tajništvo

Sektor za informacijske sustave, upravljanje imovinom i informiranje

Služba za upravljanje imovinom

**SADRŽAJ**

[1. Uvod 3](#_Toc183085478)

[2. Opseg zadataka 3](#_Toc183085479)

[3. Poslovna tajna 3](#_Toc183085480)

# Uvod

Provedbom projekta izrade elaborata o tehničkoj ispravnosti dizala utvrđeno je da dva dizala na lokaciji Zagreb, Ulica grada Vukovara 78, objekt sjever, zapadni dio zgrade, iako su u funkciji, ne zadovoljavaju odredbe Pravilnika o sigurnosti dizala u uporabi (čl. 6. str. 5.) te je preporučena zamjena dizala s potpuno novim sustavima koji su u skladu s važećim sigurnosnim normama i energetski učinkovitiji.

# Opseg zadataka

Aktivnosti koje je potrebno provesti ovim projektom su:

* Izrada Glavnog projekta dizala što obuhvaća snimanje postojećeg stanja, izradu Idejnog rješenja s kojim se treba složiti Naručitelj, izradu Glavnog projekta s potrebnim Mapama pojedinih struka građevine strojarstva i elektrotehnike, izrada plana zaštite na radu tijekom projektiranja te izrada troškovnika za provođenje javnog natječaja.
* Ishođenje potrebnih dozvola i suglasnosti: Prije početka radova potrebno je ishoditi sve potrebne dozvole od nadležnih tijela, uključujući suglasnosti za radove na dizalima.

Predviđeno vrijeme izrade Glavnog projekta sa svim sastavnim dijelovima je 45 dana.

Ovim projektom potrebno je izraditi projektnu dokumentaciju potrebnu za zamjenu dvaju dizala prema troškovniku.

Projektom je potrebno predvidjeti demontažu postojećih dizala te ugradnju dvaju novih dizala koja imaju napredne regenerativne pogone koji omogućuju povrat energije natrag u mrežu, što rezultira značajnim smanjenjem troškova energije. Treba predvidjeti dizala koji ne zahtijevaju strojarnice, čime se oslobađa dodatni prostor u zgradi.

Predložena dizala trebala bi trošiti do 40% manje energije u usporedbi s postojećim modelima. Također trebaju imati regenerativni pogon koji vraćaju energiju u mrežu te dodatno smanjuje ukupne troškove.

Predložena dizala trebaju imati napredna digitalna rješenja. Uz digitalne mogućnosti daljinskog upravljanja i praćenja performansi, dizala trebaju podržavati moderne tehnologije i napredne sustave, koji koristeći tehnologiju interneta stvari i umjetnu inteligenciju omogućavaju unaprjeđenje održavanja dizala te na taj način omogućiti prediktivno održavanje kroz prikupljanje podataka o radu dizala u stvarnom vremenu. Korištenjem napredne analitike i algoritama, na taj bi način sustav ugrađenih dizala mogao predvidjeti kvarove prije nego što se dogode, čime se smanjuje potreba za neplaniranim popravcima i povećava sigurnost putnika. Na taj bi se način smanjilo vrijeme zastoja za dizala i optimizirali troškovi održavanja, čineći rad dizala pouzdanijim i efikasnijim.

#  Poslovna tajna

Ponuditelj se obvezuje da će podatke tehničkog i poslovnog značaja do kojih ima pristup pri izvršavanju ovog projektnog zadatka čuvati kao poslovnu tajnu. U slučaju da je jedna od strana u projektu odredila za neke podatke viši stupanj tajnosti – primjenjivati će se zakonske odredbe predviđene za određeni stupanj tajnosti.

Obveza čuvanja tajne ostaje i nakon ispunjenja ovog projektnog zadatka, sukladno najvišim propisanim standardima, a u roku od dvije godine od dana isteka ovog projektnog zadatka. Ovaj projektni zadatak ne priječi strane u projektu da se dalje dodatno obvezuju u pogledu zaštite poslovne tajne. U slučaju sukoba između odredbi tih nadopuna i prvotnih odredbi ovog projektnog zadatka, primjenjivat će se odredbe tih nadopuna.

U slučaju izravnog ili neizravnog otkrivanja podataka tehničkog i poslovnog značaja od strane Ponuditelja projekta, Ponuditelj se obvezuje nadoknaditi Naručitelju svaku štetu koju Naručitelj može trpjeti kao rezultat neovlaštene uporabe ili otkrivanja spomenutih podataka ovog projektnog zadatka od strane Ponuditelja.